


RADVILIŠKIO RAJONO SAVIVALDYBĖS TARYBA

SPRENDIMAS
DĖL PEDAGOGŲ SKATINIMO DIRBTI RADVILIŠKIO RAJONO SAVIVALDYBĖS UGDYMO ĮSTAIGOSE TVARKOS APRAŠO PATVIRTINIMO

2024 m. birželio 20 d. Nr. T-430
Radviliškis


Vadovaudamasi Lietuvos Respublikos vietos savivaldos įstatymo 6 straipsnio 16 punktu, Lietuvos Respublikos švietimo įstatymo 69 straipsnio 7 punktu, Radviliškio rajono savivaldybės taryba nusprendžia
patvirtinti Pedagogų skatinimo dirbti Radviliškio rajono savivaldybės ugdymo įstaigose tvarkos aprašą (pridedama). 



Savivaldybės meras				Kazimieras Račkauskis

PATVIRTINTA
Radviliškio rajono savivaldybės
tarybos 2024 m. birželio 20 d.
sprendimu Nr. T-430



 SKYRIUS 


. Pedagogų skatinimo dirbti Radviliškio rajono savivaldybės (toliau – Savivaldybė) ugdymo įstaigose tvarkos aprašas (toliau – Aprašas) nustato: 
. Savivaldybės mokyklose pagal ikimokyklinio, priešmokyklinio, bendrojo ugdymo programas dirbančių mokytojų ir pagalbos mokiniui specialistų – socialinių, specialiųjų pedagogų, logopedų (toliau vadinami Pedagogais) – perkvalifikavimo studijų (toliau – Perkvalifikavimo studijos) finansavimo tvarką; 
. ugdymo krypties pedagogikos ir mokyklos pedagogikos studijų (toliau – Pedagogikos studijos) finansavimo tvarką; 
. Vienkartinių išmokų mokėjimo trūkstamos specializacijos pedagogams (atvykstantiems į Radviliškį iš kitų miestų / rajonų ir įsidarbinusiems Savivaldybės mokyklose arba po pertraukos tęsiantiems pedagoginę karjerą) mokėjimo tvarką; 
. Pedagogų, pretenduojančių gauti Savivaldybės finansinę paramą, atrankos organizavimo procedūras. 
. Apraše naudojamos sąvokos: 
. Ugdymo krypties studijų programos – konkrečių mokomųjų dalykų ar kitų pedagoginių sričių programos (ikimokyklinis ir priešmokyklinis, pradinis ugdymas, mokomojo dalyko pedagogika,  specialioji pedagogika, pedagoginė pagalba); 
. Pedagoginės profesinės studijos – universitetinių arba koleginių studijų modulis, kai įgyjama kompetencijų, kurių pagrindu suteikiama pedagogo kvalifikacija; 
. Pirmosios pakopos studijos – bakalauro studijos; 
. Ištęstinės studijos – studijos, derinamos su kita veikla; 
. Perkvalifikavimas – tai Pedagogo, turinčio aukštąjį arba aukštesnįjį (specialųjį vidurinį, įgytą iki 1995 metų) išsilavinimą, studijos, siekiant įgyti pedagogo ar kito mokomojo dalyko srities kvalifikaciją; 
. Metinis trūkstamų specialistų sąrašas (toliau – Metinis sąrašas) – ugdymo įstaigų apklausos būdu sudarytas ir Savivaldybės mero ar jo įgalioto asmens patvirtintas Metinis trūkstamų pedagogų / psichologų sąrašas;
. kitos šiame Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose apibrėžtas sąvokas. 
. Tikslas: siekti, kad Savivaldybės ugdymo įstaigose dirbtų tokių specialybių / kvalifikacijos pedagogai, kokių reikia mokinių kokybiškam ugdymui užtikrinti, socialinei-pedagoginei, specialiajai, psichologinei pagalbai suteikti. 
. Uždaviniai:
. paskatinti asmenis įgyti pedagogo profesiją bei dirbti Savivaldybės mokyklose;
. nustatyti motyvavimo priemones ir jų taikymo tvarką. 

. Pedagogikos / Pedagogų perkvalifikavimo studijos gali būti finansuojamos valstybės, savivaldybės biudžeto, privačiomis lėšomis ar iš kitų šaltinių. 
. Savivaldybės finansinė parama gali būti skiriama (atsižvelgiant į savivaldybės biudžete Pedagogikos / Pedagogų perkvalifikavimo studijų rėmimui skirtas lėšas, pretendentų skaičių): 
. ugdymo krypties programų nuolatinės ir ištęstinės studijų formos (pirmosios pakopos Pedagogikos studijos) dviejų paskutinių kursų studentams – iki 50 proc. dydžio studijų kainos per metus, kai jie atitinka šiuos kriterijus: 
. mokosi specialybės, kuri reikalinga Savivaldybės mokyklose; 
. pasirašo sutartį su Savivaldybės meru ar jo įgaliotu asmeniu dėl įsipareigojimo 3 metus po studijų baigimo dirbti pagal įgytą specialybę Savivaldybės pavaldumo mokykloje(-se); 
. neturi akademinių skolų;
. Pedagoginėse profesinėse studijose besimokantiems asmenims – iki 50 proc. dydžio  studijų kainos per metus, kai jie atitinka šiuos kriterijus:
. mokosi specialybės, kuri reikalinga Savivaldybės pavaldumo mokyklose;
. pasirašo sutartį su Savivaldybės meru ar jo įgaliotu asmeniu dėl įsipareigojimo 3 metus po studijų baigimo dirbti pagal įgytą specialybę Savivaldybės mokykloje(-se);
. Pedagogų perkvalifikavimo studijose besimokantiems asmenims – iki 50 proc. dydžio studijų kainos per metus, kai atitinka šiuos kriterijus:
. dirba Savivaldybės pavaldumo mokyklose; 
. turi ne mažesnį kaip 3 metų pedagoginio darbo stažą; 
. negauna finansavimo studijoms iš valstybės / ES biudžeto lėšų; 
. pasirašo sutartį su Savivaldybės meru ar jo įgaliotu asmeniu dėl įsipareigojimo 3 metus po studijų baigimo dirbti pagal įgytą specialybę Savivaldybės pavaldumo mokykloje(-se).

. Vienkartinės išmokos dydis yra 4 minimalios mėnesinės algos (toliau – MMA), įskaitant gyventojų pajamų mokestį.
. Į vienkartinę išmoką gali pretenduoti tik trūkstamos specializacijos pedagogas ar psichologas, atitinkantis šiuos kriterijus:
. asmuo atvyksta į Radviliškį iš kitų miestų / rajonų ir įsidarbina Savivaldybės mokyklose arba po pertraukos grįžta į pedagogiką (ne mažiau kaip po 3 metų) ir tęsia pedagogo / psichologo karjerą;
. įsipareigoja dirbti Savivaldybės mokyklose ne trumpiau kaip 3 metus ir ne mažesniu kaip 0,75 pareigybės krūviu; 
. turi reikiamą kvalifikaciją ir yra įgijęs tokią specialybę, kokios labiausiai reikia savivaldybės ugdymo įstaigoms (pagal Metinį sąrašą).
. Mokyklų vadovai parengia ir Savivaldybės administracijos švietimo ir sporto skyrius (toliau – Švietimo ir sporto skyrius ) pateikia Metinius (ateinančių mokslo metų) trūkstamų specialistų sąrašus elektroninėje dokumentų valdymo sistemoje „Kontora“ iki kiekvienų metų gegužės 1 d.
. Švietimo ir sporto skyrius pagal Mokyklų pateiktus sąrašus, nurodytus Tvarkos aprašo 9 punkte, parengia Radviliškio rajono trūkstamų specialistų (pedagogų / psichologų) sąrašus ir juos pateikia tvirtinti Savivaldybės merui ar jo įgaliotam asmeniui iki kiekvienų metų rugpjūčio 25 d.
. Vienkartinė išmoka trūkstamos specializacijos pedagogui / psichologui skiriama Savivaldybės mero ar jo įgalioto asmens sprendimu, atsižvelgiant į Pretendentų atrankos gauti vienkartinę išmoką ar finansavimą Pedagogikos / Perkvalifikavimo studijoms Darbo grupės siūlymą. 
. Vienkartinė išmoka trūkstamos specializacijos pedagogui / psichologui išmokama ne anksčiau kaip po 6 mėnesių jo darbo Savivaldybės pavaldumo ugdymo įstaigoje, atsižvelgiant į darbdavio (Mokyklos vadovo) raštu Darbo grupei pateiktą rekomendaciją. 
. Sėkmingai pasibaigus 6 mėnesių laikotarpiui, nurodytam Tvarkos aprašo 12 punkte,  pasirašoma trišalė Sutartis (šalys Savivaldybė-Mokykla-Pedagogas / Psichologas) dėl vienkartinės išmokos skyrimo. Sutarties formą rengia Švietimo ir sporto skyrius, o ją tvirtina Savivaldybės meras ar jo įgaliotas asmuo.

. Pretendentai dokumentus dėl finansavimo skyrimo turi pateikti Savivaldybės administracijos skyriui, atsakingam už dokumentų priėmimą, arba elektroninėje dokumentų valdymo sistemoje „Kontora“: 
. siekiantys gauti dalinį Savivaldybės finansavimą Pedagogikos / Pedagogų perkvalifikavimo studijoms – iki  kalendorinių metų rugsėjo 30 d.; 
. siekiantys gauti vienkartinę išmoką – iki  kalendorinių metų rugsėjo 15 d. 
. Asmuo į Savivaldybės skiriamą finansavimą gali pretenduoti tik vieną kartą ir tik vienai pasirinktai sričiai, nurodytai Tvarkos aprašo 1 punkte. 
. Savivaldybės biudžeto lėšomis gali būti finansuojamos tik vienos  Pedagogikos / Pedagogų perkvalifikavimo studijos.  
. Pretendentų prašymus nagrinėja ir atranką vykdo Savivaldybės mero ar jo įgalioto asmens sudaryta Pretendentų atrankos gauti vienkartinę išmoką ar finansavimą Pedagogikos / Perkvalifikavimo studijoms darbo grupė (toliau – Darbo grupė).
. Darbo grupė sudaryta iš 7 narių. Darbo grupės posėdis teisėtas, jeigu jame dalyvauja ne mažiau kaip 50 proc. narių. Sprendimai priimami balsų dauguma. Darbo grupės darbui vadovauja Darbo grupės pirmininkas. 
. Darbo grupės posėdžiai protokoluojami. Darbo grupės sekretorius išrenkamas posėdyje balsų dauguma iš Darbo grupės narių. 
. Darbo grupė sprendimus dėl Pedagogikos / Pedagogų perkvalifikavimo studijų finansavimo ar vienkartinių išmokų skyrimo Pedagogams priima vadovaudamasi šiuo Tvarkos aprašu ir atsižvelgdama į turimas Savivaldybės biudžeto lėšas. 
. Pretendentai, siekiantys gauti dalinį finansavimą Pedagogikos / Pedagogų perkvalifikavimo studijoms, Darbo grupei turi pateikti šiuos dokumentus: 
. Asmens tapatybę patvirtinančio dokumento kopiją; 
. motyvuotą prašymą (1 priedas), kuriame nurodomi argumentai dėl poreikio dalyvauti Pedagogikos / Pedagogų perkvalifikavimo studijose ir gauti šiam tikslui dalinį Savivaldybės finansavimą; 
. dokumentų, pagrindžiančių turimą išsilavinimą (su priedu), kvalifikaciją, darbo stažą, pedagoginę patirtį, kopijas; 
. švietimo įstaigos vadovo garantinį raštą dėl Pedagogo įdarbinimo; 
. pažymą iš mokymo įstaigos apie mokymąsi universitete / kolegijoje; 
. dokumentų, pagrindžiančių Valstybės finansuojamų pedagogikos (VF) studijų faktą bei dviejų metų mokymosi pasiekimus, kopijas (tik Pedagogikos pirmosios pakopos studentams);
21.7. mokymo institucijos pažymą apie organizuojamas studijas, kurioje nurodoma: studijų programa, trukmė, numatoma baigimo data, studijų kaina; 
. darbdavio rekomendaciją (jeigu asmuo dirba); 
. patvirtinimą, kad likusią studijų kainos dalį apmokės savo / rėmėjų ar kt. lėšomis. 
. Trūkstamos specializacijos Pedagogas ar psichologas, siekiantis gauti vienkartinę išmoką, Darbo grupei turi pateikti šiuos dokumentus: 
. asmens tapatybę patvirtinančio dokumento kopiją; 
. motyvuotą prašymą (2 priedas), kuriame nurodomi argumentai dėl poreikio gauti išmoką; 
. dokumentų, pagrindžiančių turimą išsilavinimą (su priedu), kvalifikaciją, darbo stažą, pedagoginę patirtį, kopijas; 
. švietimo įstaigos vadovo garantinį raštą dėl konkrečios specializacijos Pedagogo / psichologo poreikio ir jo įdarbinimo mokykloje; 
. dokumentus, pagrindžiančius, kad Pedagogas / psichologas ne trumpiau kaip 3 metus nedirbo pedagoginio darbo (jeigu pretendentas buvo nutraukęs pedagoginę veiklą);
. kt. dokumentus (Darbo grupės prašymu). 
. Savivaldybės meras ar jo įgaliotas asmuo, atsižvelgdamas į Darbo grupės siūlymą, priima sprendimą dėl dalinio finansavimo studijoms skyrimo ar vienkartinės išmokos mokėjimo.
. Darbo grupė, per 7 dienas nuo sprendimo dėl finansavimo Pedagogikos / Pedagogų perkvalifikavimo studijoms ar vienkartinės išmokos skyrimo priėmimo, informuoja Pretendentus apie priimtą sprendimą. 
. Savivaldybės administracijos Apskaitos skyrius Pedagogikos / Pedagogų perkvalifikavimo studijų finansavimui ar vienkartinei išmokai skirtas lėšas perveda į Paramos gavėjo nurodytą atsiskaitomąją sąskaitą banke vadovaudamasi finansavimo sutartimi (toliau – Sutartimi). 
. Savivaldybės Pedagogikos / Pedagogų perkvalifikavimo studijoms ar vienkartinei išmokai skirtą finansavimą gavęs asmuo, lėšas naudoja ir už jas atsiskaito vadovaudamasis Sutartimi.

. Į pareigas priimantis asmuo privalo ne vėliau kaip per 10 darbo dienų raštu informuoti Savivaldybę, jei su finansavimą gavusiu asmeniu nutraukiama darbo sutartis arba išnyksta aplinkybės, dėl kurių buvo skirtas finansavimas, pavyzdžiui, nebaigiamos studijos ir kt. 
. Jei asmuo, pasinaudojęs šio Aprašo 6.1, 6.2, 6.3, 7 papunkčiuose nurodyta skatinimo priemone, per vienerius metus po studijų baigimo neįdarbinamas įstaigoje, kuri teikė prašymą pripažinti specialistą trūkstamos kvalifikacijos, dėl šios įstaigos kaltės (pvz.: nėra laisvos darbo vietos, nėra etato ir kt.) tokia įstaiga privalo grąžinti Savivaldybės administracijai visas asmeniui išmokėtas skatinimo priemonės lėšas. Negrąžinus lėšų savo noru, jos išieškomos teismine tvarka. Jei skatinimo priemonės lėšas gavęs asmuo mirė, 
. Jei asmuo, kuriam skirta skatinimo priemonė, neišdirba Aprašo 6.1.2, 6.2.2, 6.3.4, 8.2 papunkčiuose pagal atitinkamą skatinimo priemonę nurodyto termino, jis per tris mėnesius nuo darbo santykių pasibaigimo privalo grąžinti Savivaldybės administracijai skatinimo priemonei skirtas rajono Savivaldybės biudžeto lėšas:

Dirbtas laikas, mėn.	Grąžintina skatinimo priemonei skirta suma, proc.
≤ 12 mėn.	100 proc.
Nuo 13 iki 24 mėn.	80 proc.
Nuo 25 iki 36 mėn.	60 proc.

Negrąžinus lėšų savo noru, jos išieškomos teismine tvarka.
. Jei asmuo, kuriam skirta skatinimo priemonė, nutraukia studijas, tai per tris mėnesius nuo studijų nutraukimo privalo grąžinti visas šiai priemonei skirtas lėšas Savivaldybės administracijai. Negrąžinus lėšų savo noru, jos išieškomos teismine tvarka.
. Grąžinta arba teismine tvarka išieškota suma grąžinama į Savivaldybės biudžetą.

. Tai, kas nereglamentuota Apraše, sprendžiama taip, kaip numatyta Lietuvos Respublikos teisės aktuose.
. Šis Aprašas gali būti papildomas, keičiamas ar pripažįstamas netekusiu galios tik Savivaldybės tarybos sprendimu.
. Savivaldybės Kontrolės ir audito tarnyba kontroliuoja paskirtų lėšų panaudojimą.

_______________________________

Pedagogų skatinimo dirbti 
Radviliškio rajono savivaldybės
ugdymo įstaigose tvarkos aprašo   
 priedas



_________________________________________________________
(Vardas, pavardė)
_________________________________________________________
(darbo vieta, mokymosi įstaiga, pareigos)
_________________________________________________________
(adresas, telefono/ų Nr., el. pašto adresas)
__________________________________________________________



Radviliškio rajono savivaldybės 
..............................................


PRAŠYMAS
DĖL DALINĖS FINANSINĖS PARAMOS PEDAGOGIKOS/ PEDAGOGŲ PERKVALIFIKAVIMO STUDIJOMS

20 ___ m. _________ mėn. ___ d. 
Radviliškis

________________________________________________________________________________
_______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
__________________________________________________________________________
PRIDEDAMA: Dokumentai, parengti pagal Aprašo 21 punktą.







_________________________          _______________          ________________________
(pareigos)                                      (parašas)                              (vardas ir pavardė) 

Pedagogų skatinimo dirbti 
Radviliškio rajono savivaldybės
ugdymo įstaigose tvarkos aprašo   
 priedas



_________________________________________________________
(Vardas, pavardė)
_________________________________________________________
(darbo vieta, pedagoginė specializacija, kvalifikacija)
_________________________________________________________
(adresas, telefono/ų Nr., el. pašto adresas)
__________________________________________________________



Radviliškio rajono savivaldybės 
................................................


PRAŠYMAS
DĖL VIENKARTINĖS IŠMOKOS MOKĖJIMO

20 ___ m. _________ mėn. ___ d. 
Radviliškis

________________________________________________________________________________
_______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
__________________________________________________________________________
PRIDEDAMA: Dokumentai, parengti pagal Aprašo 22 punktą.





_________________________          _______________          ________________________
(pareigos)                                      (parašas)                              (vardas ir pavardė) 

